google/wiki40b huggingface dataset:
IRAS 20351+2521

IRAS 20351+2521 eller 2MASX J20371771+2531377 er en galakse som ligger rundt 450 millioner lysår unna jorden i stjernebildet Reven. Galaksen fremviser en sprikende struktur av gass, støv og flere blå knotter av stjerner. Formen kan være et resultat av vekselvirkning med en annen galakse.
Sun Yat-sen-drakt

Sun Yat-sen-drakt (eller -dress), også kalt Mao-dress, betegner en uniformsliknende drakt som i Kina er mest kjent som Zhongshan-drakt (kinesisk: 中山装, pinyin: Zhōngshān zhuāng («Sun Yat-sen-dress») men i Vesten er blitt mer knyttet til den kommunistiske diktatoren Mao Zedongs tid. 
Sun-Yat-sen-dressen var en popularisert versjon av en japansk studentuniform med jakke og bukse etter vestlige forbilder og brøt med kinesiske drakttradisjoner. Den ble i litt ulike varianter båret som offisersuniform i Republikken Kina fra 1920-tallet og i den kommunistiske folkerepublikken fra 1949. Som Mao-dress var uniformen standardantrekk for Folkets frigjøringshær og medlemmer av Kinas kommunistiske parti, også av kvinner. Drakten bestod da av et praktisk, enkelt og billig antrekk av slitesterke bomullstoffer: jakke med enkel knapperad, fire lommer og rund krage (igjenkneppet i halsen), langbukser, skyggelue eller sikspens og sko. Uniformene var gjerne grønne eller blå og kunne også være vattert.

I andre kommunistland

Tilsvarende uniformer har blitt båret av ledere og partimedlemmer i flere andre kommunistland i Asia. Bildegalleriet under viser noen eksempler.
Storsand

Natur

Storsand har et meget godt klima, noe som floraen vitner om. Storsand har verdens nest nordligste bøketrebestand etter en bestand i Nordhordland. Sandsstien fra Hurum kirke på Klokkarstua til gamle Færgestad på Storsand er et viktig kulturminne som har vært i aktiv bruk helt fra steinaldertiden og fremdeles er mye brukt som tursti innover i Hurummarka. Vinterstid kjøres det skiløyper fra Myrvold på Storsand og innover i marka mot turisthytta ved Stikkvann.

Næringsvirksomhet

De store Sand-gårdene ligger på platået høyt over Oslofjorden og består av Burud, Børsand, Sundby, Storsand Søndre (Eplegården), Storsand Nordre, Grønsand, Ødegården og Slottet. Grønsand og Ødegården er trolig de eldste gårdene med funn av spor av menneskelig aktivitet fra minst 4 000 år før år tid. På Sundby bodde Lev Trotskij i en periode i 1936 etter at han var blitt utvist fra Sovjetunionen. Slottet gård begynte med sandtakvirksomhet for 150 år siden, og ble et av de største industriforetakene i kommunen, ledet av Robert-familien. Det har også vært en rekke mindre industrivirksomheter på Storsand, blant annet en karosserifabrikk. På Storsand er det mange som driver med hest, og på Vollebråten ved Grønsand ligger et av Østlandets største hestesentere. På Ødegården ligger nye Ødegården Barnehage. Både Sundby, Grønsand og Eplegården driver aktivt som opplevelsesgårder. Nede ved det tidligere færgeleiet er det et stort friareal med badeplass, Freyborg. Der ligger også et spisested som heter Freyborgstua. På Storsand er det også et kunstgalleri, Galleri&Gallera, som også har et antikvariat og bokpub, "skjorareiret" Det er også en brukthandel på Storsand. Storsand Vel har flere arrangementer i løpet av året.
Curling under Asiatiske vinterleker 2003

Curling under Asiatiske vinterleker 2003. Curling var en av flere sporter under de femte Asiatiske vinterleker som ble arrangert i Aomori i Japan. Det var første gangen curling var med på programmet i de asiatiske vinterleker. Det var to turneringer, en for menn og en for damer, curlingturneringene ble avviklet i perioden 5. til 8. februar 2003.
Michael Timisela

Karriere

Timisela, som er født i Amsterdam, startet karrieren i Ajax, og spilte for Ajax, og senere VVV-Venlo i Eredivisie. Han signerte i desember 2012 for svenske Hammarby IF, som spilte i Superettan. Han ble løst fra kontrakten etter 2014-sesongen, etter å ha vunnet Superettan med klubben.
Det ble 20. mai 2015 klart at Timisela hadde signert for Lillestrøm.
Emeopedopsis

Utseende

En ganske liten, matt brun trebukk. Oversiden er kraftig punktert. Antennene er omtrent så lange som kroppen. Pronotum er omtrent så langt som bredt uten pigger på sidene. Dekkvingene er nokså parallellsidige, med en opphøyd ribbe som danner en lyreform, hver dekkvinge med en rund, brun flekk litt bak midten.

Levevis

Larvene lever i død ved.

Utbredelse

Arten lever i Laos.
Yoav

Turné

Yoav varmet opp for Tori Amos på hennes 93 konserter i American Doll Posse-turnéen i 2007.
Charmed & Strange – Verdensturné i 2008-2009
A Foolproof Escape Plan – Verdensturné i 2010
Yoav varmet opp for Imogen Heap på hennes Ellipse-turné i Johannesburg, Sør-Afrika, i 2011.
Gjerpen Idrettsforening

Historie

Klubben ble stiftet i 1918 som Gjerpen Idrettslag under et møte på Fagerheim (Gjerpen Ungdomslags hus i Holmsveien). 1. september 1945 slo Gjerpen IL seg sammen med Mæla Idrettsforening (stiftet 1934) og Rising Ski- og Idrettsforening (stiftet 1933) og dannet det nåværende Gjerpen Idrettsforening.

Kvinner

Gjerpen er en merittert håndballklubb og har en lang historie i toppen av norsk kvinnehåndball. Gjerpens kvinnelag i håndball har vunnet NM-gull fem ganger og sluttspillet tre ganger.
Laget spilte i 1. divisjon i 2013/14-sesongen, etter å ha rykket opp fra 2. divisjon i 2012/13.
Gjerpen rykket ned fra Postenligaen til 1. divisjon etter 2009/10-sesongen og videre ned til 2. divisjon etter 2010/11-sesongen.
Laget kom til semifinalen i cupvinnercupen i 2005/06-sesongen. Sesongen etter kom Gjerpen på tredjeplass i serien, ble slått ut i semifinalen i sluttspillet, og nådde kvartfinalen i cupvinnercupen. I 2008/09-sesongen tapte laget igjen semifinalen i cupvinnercupen.
Laget mottok Telemark fylkeskommunes kulturpris i 1991.

Fotball

Herrelaget, Gjerpen IF, spiller i 5.divisjon, i Telemark Fotballkrets.
Baudette

Historie

Baudette ble til stor grad ødelagt under bybrannen i 1910, men ble hurtig gjenoppbygget.

Geografi

i henhold til United States Census Bureau har byen et totalt område på 4,66 kvadratmiles (12,07 km²), av dette er 4,25 kvadratmiles (11,01 km²) land og 0,41 kvadratmiles (1,06 km²) vann. Byen ligger ved Rainy River hvor den møter Baudette River. Baudette og Rainy River går sammen ved Baudette-Rainy River International Bridge.
Minnesota Highway 11, Minnesota Highway 72, og Minnesota Highway 172 er de tre viktigste veiene i området.

Økonomi

I Baudette var Rowell Laboratories, Inc., produsent av farmasøytiske preparater fra 1935 til 1986.
Automotive Enviro Testing var et anlegg i Baudette for å teste biler under ekstrem kulde som ble brukt av Honda og Acura.
Terry Jones (pastor)

Christian Community of Cologne

Han flyttet til Köln i Tyskland i 1981 og startet der frikirken Christian church, the Christian Community of Cologne (CGK). Jones ble gitt en æresgrad fra et ikke-akkreditert teologi-lærested i 1983, og begynte å titulere seg «dr», noe han ville bli bøtelagt for av en tysk rett senere.
CGK vokste til omtrent 800-1000 medlemmer på slutten av 2000-tallet. Ifølge det tyske magasinet Der Spiegel ble han kastet ut i 2008 grunnet «en atmosfære av frykt og kontroll» som han innførte, som inkluderte elementer av hjernevask og oppfordring av medlemmer til å slå deres barn med stokker. Det var også påstander om misbruk av midler, og ulønnet tvangsarbeid.
Deutsche Presse-Agentur meddelte at medlemmer sa at Jones drev kirken som en sekt, under psykologisk press.

Dove World Outreach

Jones var deltidspastor i en kirke i Gainesville, Florida, Dove World Outreach mellom 2001 og 2008, mens han pendlet mellom Florida og Tyskland. Han ble fulltidspastor ved Dove World i 2008. I september 2010 ble det meldt at Dove World hadde 50 medlemmer, med 30 medlemmer som jevnlig deltok.

Brenning av Koranen

I 2010 proklamerte Jones at Islam er av djevelen, at Islam promoterer vold, og at muslimer ønsker å innføre sharialov i USA. Han inviterte til offentlig brenning av Koranen. Etter press blant annet fra den amerikanske forsvarsministeren Robert Gates gikk han tilbake på dette og lovet aldri å gjennomføre en slik aksjon.
I februar 2011 ble Jones invitert av the English Defence League til Luton i Storbritannia for å dele hans syn på islamsk ekstremisme. Dette skapte reaksjoner fra den anti-fascistiske organisasjonen «Hope not Hate», som startet en underskriftskampanje for å hindre at Jones kunne komme inn i landet. I januar 2011 ble det kunngjort av den britiske innenriksministeren Theresa May at Jones «for samfunnets beste» var blitt nektet innreise til Storbritannia.
20. mars 2011 gjennomførte Jones en «rettssak» bestående av medlemmer fra kirken i Florida, der Koranen ble «dømt» og brent. 1. april 2011 angrep demonstranter FNs kontorer i Mazar-e Sharif, angivelig i protest mot pastor Terry Jones’ brenning av Koranen. I april kritiserte FNs spesialutsending til Afghanistan, Staffan de Mistura og USAs president Barack Obama Jones i offentlighet.

Arrestasjon

På langfredag 2011 ble Jones midlertidig fengslet. Han hadde forsøkt å arrangere en demonstrasjon mot en moské i byen Dearborn i Detroit. Jones ble dømt til å betale kausjon på én dollar, og ilagt forbud mot å nærme seg moskeen og det nærliggende området i tre år.
Grunnkretser i Lindås kommune

Grunnkretser i Lindås kommune er delområder og grunnkretser som seksjonerer Lindås kommune, Hordaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Hans Dellbrügge

Bakgrunn

Hans Dellbrügge var sønn av en middelskolerektor. Han ble uteksaminert fra gymnaset i 1921 og studerte så jus og statsvitenskap og tok eksamen i 1927 ved Universitetet i Marburg med doktorgrad i jus.

Karriere

Han begynte da i den prøyssiske forvaltning og var regjeringsassessori landrådsembeder. Etter Hitlers maktovertakelse i 1933, sluttet han seg til NSDAP (medlemskapsnummer 2.008.517) og SS (SS nr. 201 858) Han begynte så å arbeide for Innenriksdepartementet.  Innen steg han i gradende og endte opp i juni 1944 som SS-Brigadeführer.
Fra august 1933 til mai 1934 var han generalpolizeidezernent hos regjeringen i Arnsberg. Deretter ble han personalreferent i Reichsministerium des Innern (innenriksdepartementet) og ble samme år forfremmet til regierungsrat. Deretter ble han mens han virket i Reichsministerium des Innern videre forfremmet til oberregierungsrat og i 1938 til Ministerialrat.

Annen verdenskrig

Fra april 1940 til krigsslutt i mai 1945 var han regierungspräsident i Reichsstatthalterei i Wien. Etter invasjonen av Norge i april 1940 var han imidlertid noen måneder i Norge. Han var sentral i Rikskommisariatet i Norge under Reichskommissar Josef Terboven frem til september 1950; hans postering var som hovedavdelingsleder for forvalrningen.  Dellbrügge var med på forhandlingene med Stortingets presidentskap sommeren 1940 om etablering av et Riksråd.
Dellbrügge var en av gauleiter Baldur von Schirachs viktigste medarbeidere i Wien.

Etterkrigstiden

Etter krigsslutt var fra 1951 i to år hovedforretningsfører for Deutsche Krankenhausgesellschaft. Fra tidlig april 1953 til utgangen av januar 1955 var han tilordnet den nordrhein-westfaliske og  Deutscher Städtetag så vel som etterhvert og frem til sin pensjonering i september 1968 forretningsfører for Landkreistag Nordrhein-Westfalen.
Davis Cup 2017

Davis Cup 2017 var en tennisturnering, og del av ATP-touren 2017 som fant sted i flere forskjellige steder fra 3. februar til 26. november 2017. Det ble konkurrert for nasjonslag, og finalen gikk i Villeneuve-d'Ascq i Frankrike mellom Frankrike og Belgia.
Bjørn Morisse

Tegneserier

Bjørn Morisse var mest kjent for tegneserien Glåmrik i Dagbladet. Den inneholdt ordspill som: «Unnskyld, er dette Kåre Spon Danseskole?» Morisse hadde også en tegneseriekarriere i Danmark som er lite kjent i Norge, blant annet serien Jøsses.

The Young Norwegians

På 1960-tallet spilte han sammen med Lillebjørn Nilsen i duoen The Young Norwegians. Ettersom Bjørn Morisse var den høyeste av de to, fikk han kallenavnet Store-Bjørn, og Lillebjørn ble dermed hengende fast som kallenavn på Nilsen. Morisse var sangskriveren.

Stille Døgn i Clichy

I 1971 lå Bjørn Morisse på VG-listen i seks uker med den erotiske «Stille døgn i Clichy», en norsk versjon av Country Joe McDonalds «Quiet Days in Clichy». En hører blant andre Øystein Sunde spille gitar på plata, som ble et ikon for alle som vokste opp på 1970-tallet. Sangen er gjenutgitt på CD-en Sensurert; her i en komplett versjon – på den originale singelen var de to første (!) versene plassert på side B.
Prosjekt brainstorm

Popularitet og økonomi

Brainstorm ble ingen kommersiell suksess. Den innbrakte ca $10 millioner i USA og havnet på 72-plass over de mest innbringende kinofilmene i USA i 1983.
Produksjonskostnadene var på $18 millioner.

Anmelderne

Den fikk blandet mottakelse av kritikerne, noe som gjenspeiles i at den har fått 59 % på Rotten Tomatoes. Den amerikanske filmanmelderen Roger Ebert gav den 2 av 4 stjerner, mens Leonard Maltin gav den 3 av 4 stjerner.

Priser

Filmen ble indirekte tildelt to Saturn Awards i klassen beste skuespillerinne (Fletcher) og beste musikk (Horner).

Annet

Dette var en siste filmen som Natalie Wood medvirket i før hun omkom i en drukningsulykke. Filmen var under innspilling høsten 1981, men da hun døde ble filmutgivelsen utsatt til 1983.
Thomas Kent

Bakgrunn

Kent var fra en kjent nasjonalistisk familie i Castlelyons i Cork.

Påskeopprøret

Flere av familiemedlemmene hadde planer om å være med på opprøret som brøt it i Dublin (Påskeopprøret), men da Eoin MacNeill sendte ut kontraordre trakk de seg. Da opprøret allikevel brøt ut i Dublin 24. april 1916 begynte RIC å arrestere sympatisører andre steder i landet. Da politiet kom til Kent-familiens hjem gjorde Thomas og hans brødre Richard, David og William motstand. Skuddvekslingen varte i fire timer, og en RIC-offiser ble drept mens David ble alvorlig såret. Brødrene ble til slutt tvunget til å overgi seg. Richard forsøkte da å flykte, men ble dødelig såret.
Thomas og William ble stilt for krigsrett. William ble frikjent, men Thomas ble dømt til døde og henrettet ved skyting den 9. mai 1916. Med unntak av det spesielle tilfellet Roger Casement var han den eneste utenfor Dublin som ble henrettet som følge av påskeopprøret.
Livsforsikringselskap

Livsforsikringsselskap er et finanselskap som selger livsforsikringer og pensjonsforsikringer, kollektive og/eller individuelle.
Det sørlige Tang

Sørlige Tang (kinesisk: 南唐, pinyin: Nán Táng) var et av de ti kongedømmer i Kina i tiden for De fem dynastier og ti riker. Riket ble grunnlagt fra Wu i år 937 og gikk inn i Songdynastiet i 975. 
Rikets territorium tilsvarer den sørlige del av dagens Anhui og sørlige Jiangsu,  foruten store deler av Jiangxi, Hunan og østre Hubei.
Riket ble grunnlagt av Li Bian som var stesønnn til Yang Xingmi (som grunnla staten Wu). Li Bian påstod seg å være i samme ætt som den familie Li som styrte det tidligere Tangdynastiet (618–907) og endret derfor navnet på riket fra Wu til Sørlige Tang.
Rikets annen regent, Li Jing, ekspanderte riket på bekostning av de nærliggende statene Min og Chu og bygde en helt ny hovedstad ved dagens Nanjing. Fra år 958 ble Sørlige Tang en lydstat under Senere Zhou helt til Songdynastiet til slutt erobret rilet i 975.
Hippopsis

Utseende

Middelsstore, lange og smale, grå eller brunaktige trebukker. Antennene er ganske lange, hos hannene tydelig lengre enn kroppen. Hodet er påfallende lite. Pronotum er tydelige smalere enn de jevnbrede dekkvingene, omtrent sylindrisk. Oversiden er kledt med korte hår. Dekkvingene ender i en spiss.

Levevis

Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.

Utbredelse

Slekten er utbredt i Sør-Amerika.
Ugo Rondinone

Kunstneriske kjennetegn

Ugo Rondinone speiler den nyere kunstens historie, Han ser den fra sitt utgangspunkt, og plukker deler fra mange perioder som han gjør til sitt eget. Hans verker består av mange verksgrupper og utstillinger som til sammen utgjør en nesten total katalog over modernismens historie.  Verkene hans vises ofte i serier.  Det som er spesielt for Rondinone er den poetiske touchen. Han bruker ofte tekster og løsrevne setninger, men gjør også gjenstander som vanligvis ikke regnes som vakre, som feks kjetting, til noe romantisk og vakkert.
Mange av hans verker får nesten tilskueren til å gå inn i en meditativ tilstand, ved at man for eksempel stirrer på ringer i skarpe farger i et maleri som ser ut som en skyteskive, eller helt sorte eller hvite landskaper. Han er også kjent for store skilt som er laget som en regnbue, hvor det står skrevet ord som ”Hell, Yes!” eller ” Our Magic Hour”.

Utstillinger og utmerkelser

Rondinone har hatt separatutstillinger på blant annet Kunsthalle (Wien), Museo de Art Contemporaneo (Spania), Louisiana Museum of Modern Art (Danmark) og SculptureCenter ((New York). Hans verker finnes blant annet i New Museum of Contemporary Art i New York. I 2007 representerte han Sveits på Veneziabiennalen.

Ugo Rondinone i Norge

Skulpturen ”Moonrise” er utplassert i Tjuvholmen skulpturpark. Den er laget i støpt aluminium og står på en pidestall av tre. Den er 210 x 130 x 160 cm og veier 155 kg.
Lichuan (Fuzhou)

Lichuan (kinesisk: 黎川县; pinyin: Líchuān Xiàn) er et fylke i provinsen Jiangxi i Folkerepublikken Kina. Det ligger i byprefekturet Fuzhou.
Befolkningen var på 230 043 innbyggere i 1999.
Faroe Airways

Historie

Selskapet blei etablert av Scan-Fly i Danmark og Skipafelagið Føroyar fra Færøyene. Det fløy på ruta mellom Vágar lufthavn og Københavns lufthavn, med mellomlanding på Sola i Norge og i Kirkwall på Orknøyene. Etter hvert overtok selskapet Scan-Fly.
Konsesjonen på ruta tilhørte SAS. I 1967 blei tillatelsen Faroe Airways hadde til å fly mellom Færøyene og Danmark ikke fornya og selskapet blei oppløst.

Flyflåte

Først benytta selskapet innleide de Havilland Heron. I 1965 skaffa det seg en Douglas DC-3, innleid fra det svenske flyselskapet Linjeflyg. Da selskapet blei avvikla hadde det tre DC-3-maskiner.
Vega-programmet

Vega-programmet var et sovjetisk romprosjekt med formål å utføre undersøkelser av Venus, men det ble også brukt til å undersøke Halleys komet. Programmet bestod av to ubemannede romsonder, Vega 1 og Vega 2.
Undersøkelsene av Halleys komet var kommet på et sent stadium av planleggingen, som et resultat av at det amerikanske prosjektet ble avbrutt i 1981. Prosjektet ble fremskyndet og tiden for studier av Venus ble redusert. 15. desember 1984 skjedde oppskytningen av Vega 1 og 21. desember samme år ble Vega 2 skutt opp.
Norgesmesterskapet i bueskyting 1979

Norgesmesterskapet i bueskyting 1979 bestod av flere arrangementer som i 1979 kåret norgesmestere i bueskyting.
NM innendørs ble arrangert i Drammen 18. mars. 
NM i skiveskyting ble arrangert i Førde 7. juli. 
NM i jakt- og feltskyting ble arrangert i Skedsmo 19. september. 
Kongepokalene ble vunnet av Vigdis Stigen og Freddy Jørgensen.
Fransk mesterskap i halvmaraton 2018

Fransk mesterskap i halvmaraton 2018 ble arrangert 28. oktober 2018 i Saint-Omer i Frankrike.
Midt på natta

Midt på natta er et musikkalbum med Åse Kleveland, utgitt i 1976. Dette ble hennes siste plateutgivelse.
Kragegjeterfugl

Biologi

Kragegjeterfugl er en stor fugl som måler cirka 80–95 cm og veier omkring 2 700–4 400 g. Kjønnene er like. Fjærdrakten er hovedsakelig tofarget grå. Hodet og resten av kroppen er lys mellomgrå, mens ryggen, vingene og stjerten er mørkere grå. De mørke fjærene på overdelen har lysere kanttrim. Fuglene karakteriseres av et svært lite hode i forhold til resten av kroppen. Hodet har en prominent fjærkam i bakhodet (oksipitalt plassert), med bakoverpekende smale og opp mot 70 mm lange fjær. Halsen virker todelt, i det øvre del er tynn og står i forhold til hodet i størrelse, mens nedre del er tykk og står i forhold til den store kroppen. Ved skillet mellom den tynne og tykke delen av halsen har arten en prominent koksgrå (nærmest sort) halsring på den øvre tykke delen av halsen, og en tynn hvit ring nederst på den tynne delen av halsen. Nebbet er skiftende grålig (mørkest ytterst), kraftig, kort og krummet (nærmest falkelignende) og har to avlange pusteåpninger som er plassert langs sidene, slik at det er tydelig åpning tvers igjennom nebbet. Mellom nebbet og de store mørke øynene har den bar rødrosa hud. De undere ekstremitetene er rødlig oransjefargede, halvlange og svært kraftige, og føttene har lange kraftige tær med korte mørke klør. Vingene har to store hvite flekker på oversiden, som bare er synlige når fuglen flyr.
Arten er nært knyttet til tropiske og subtropiske våtmarksområder, noe som inkluderer innsjøer, laguner, myrområder og områder som regelmessig oversvømmes. Den svømmer mer enn de to andre artene av gjeterfugl. Den opptrer dessuten i tørrere områder enn de andre, spesielt om vinteren, da den tidvis observeres i jordbruksområder med enger eller der det dyrkes korn. I Santa Cruz i Bolivia er arten obsertvert i høyder opp mot 1 150 moh. Arten eter typisk de grønne delene av sukkulenter og akvatiske planter, som skudd, frø, løv og røtter. Den eter dessuten noe animalsk føde, men i begrenset omfang og hovedsakelig insekter mens fuglene er unge.
Arten regnes som svært vokal og høylydt. Den minner om lyden av gjess, men den er spinklere og mer høylydt, og det hevdes at lyden bærer opp mot tre kilometer. Arten er monogam og lever i langvarige parforhold. Parene lever solitært og er svært territoriale. Fuglene har evnen til å vagle seg på greiner og lignende. Hekketiden er om våren. Eggene legges gjerne i september–november. Redet er en stor konstruksjon av plantemateriale og annet egnet rask som fuglene finner, og begge deltar i byggingen. Som regel plasseres det på grunt vann, men av og til også nært vann på land. Hunnen legger normalt 3–5 egg med 2–3 dagers intervall. Hvert av eggene veier cirka 160 g. Inkubasjonstiden tar cirka 42–46 dager og begge foreldrene bidrar med rugingen. Avkommet er dunkledd når de klekker og veier omkring 92 g. De blir kun få dager ved redet, men er kapable til å svømme med det samme. Full fjærdrakt oppstår etter cirka 8–10 uker, og ungene blir uavhengige etter cirka 12–14 uker.
Kragegjeterfugler regnes i hovedsak som standfugler, men utenfor hekketiden kan arten danne store nomadiske flokker på leting etter mat.